Hvor er Nordjyllands bedste is? Sådan spurgte vi jer seere i fredags. På Facebook var I mange, der ville give sit besyv med, da vi skulle finde Nordjyllands bedste is. Hele 788 af jer seere har kommenteret. 1000 tak for det. Og det er især soft-ice, der har stjålet de nordjyske isglade hjerter. Det nordjyske ismejeri Vebbestrup lander i top med 279 stemmer. En passioneret Vebbestrup fan skriver om softicen: "Isen fyldes perfekt snoet i de lækre kræmmerhuse, flødetykkelsen er tilpas, det er helt rigtig flødeis. Dagens dyp er i smeltet kvalitetschokolade, der stivner på den kolde masse. Den sprøde tynde chokolade matcher den smukke hvide is - det lille knæk når første bid tages er helt unikt. " I den helt anden ende af Nordjylland ligger nummer to, nemlig det Blå Ishus i Tversted, der har fået 156 stemmer. Og det er især guffen, de putter på isen, vores seere er pjattet med. Tredjepladsen går til Guf og Kugler i Nibe, der får hjælp af Vebbestrup. De har nemlig is fra Vebbestrup, men skiller sig ud ved at drysse isen med knuste bolsjer. (function(d, s, id) {  var js, fjs = d.getElementsByTagName(s)[0];  if (d.getElementById(id)) return;  js = d.createElement(s); js.id = id;  js.src = "//connect.facebook.net/da_DK/sdk.js#xfbml=1&version=v2.3";  fjs.parentNode.insertBefore(js, fjs);}(document, 'script', 'facebook-jssdk')); HVOR ER NORDJYLLANDS BEDSTE IS?Rasmus her fra redaktionen sætter tænderne i en kæmpe is i Blokhus. Men hvor synes du, man får den bedste is her i landsdelen? Posted by TV2 Nord on 7. august 2015

Opsummering:
I var mange, der gerne vil give jeres besyv med, da vi efterlyste Nordjyllands bedste is. Blandt kommentarerne tegner sig en klar vinder.